Қостөбе — Қазақстан Энциклопедиясы
"Қостөбе — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Қостөбе — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Қостөбе — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 142
TEXT: Қазақстан Энциклопедиясы Қостөбе - ежелгі қоныс орны, орта ғасырлық қала. Шәуілдірден оңтүстікке қарай 5 км жерде, Арыс өзенінің кеуіп кеткен сағасының сол жағалауында. Алғаш рет 1948 жылы Оңтүстік Қазақстан археологиялық экспедициясы тапқан. 1978 жылы Оңтүстік Қазақстан кешенді археологиялық экспедициясының отряды зерттеген. Қазіргі орны төртбұрышты келген төбе. Табанының аумағы 60 x40 м, биіктігі 5 м. Төбенің үстінде аумағы 30 x10 м төбешік-алаңқай бар. Төбенің солтүстік-шығыс жағында үшбұрышты келген төбешік-алаңқай орналасқан. Оның ені 80 м, ұзындығы 100 м шамасында, ал биіктігі 1, 5-3 м аралығында. Аумағы 5 x8 м болатын қазба жұмысы төбенің үстінде жүргізілген. Қазба барысында дәліз секілді ұзынша бөлме орны аршылған. Оның едені саз балшықпен сыланғаны анықталды. Зерттеу кезінде күнделікті тұрмысқа кажетті заттар сынықтары табылған. Алынған материалдар негізінде Қостөбені Отырар - Қаратау Мәдениетін қалдырған тайпалар мекендегені айқындалды. Олар егін егіп, мал өсірумен шұғылданған. } }}} | Бұл үлгі мақалаларды автоматты түрде қосады
